"Pegelo eno e bontsha maemo a a swabisang a go obamela Molao wa Tekatekano mo go Thapeng, wa 1998 (Molao wa bo 55 wa 1998) o maitlhomo a ona e leng go samagana le diphoso tse di tlhodilweng ke puso ya tlhaolele tse di ka ga go se lekalekane ga mo mafelong a tiro.2 Mo maitlhomong a go gagamatsa Molao wa Tekatekano mo go Thapeng wa 1998, puso e tla tlhagisa kwa Palamenteng Molaotlhomo o o Kwalolotsweng Sešwa wa Merero ya Tekatekano mo go Thapiweng kwa Tirong.3 Molaotlhomo ono o oketsa madi a kotlhao mo go bao ba tlolang Molao ono le go dira gore e nne selo se se tlhokegang fa mothapi a batla go tsena mo kgwebong le puso gore a bontshe gore o na le setifikeiti se se bontshang fa a obamela molao wa merero ya tekatekano mo go thapeng."